CELEX: 32014R0359
Language: sl
Date: 2014-04-09 00:00:00
Title: Izvedbena uredba Komisije (EU) št. 359/2014 z dne 9. aprila 2014 o spremembi Priloge V k Uredbi (ES) št. 136/2004 glede seznama držav iz člena 9 navedene uredbe  Besedilo velja za EGP

10.4.2014   
            
            
               SL
            
            
               Uradni list Evropske unije
            
            
               L 107/10
            
         IZVEDBENA UREDBA KOMISIJE (EU) št. 359/2014
   z dne 9. aprila 2014
   o spremembi Priloge V k Uredbi (ES) št. 136/2004 glede seznama držav iz člena 9 navedene uredbe
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 19(1) Direktive,
   ob upoštevanju naslednjega:
   
               (1)
            
            
               Direktiva Sveta 97/78/ES določa načela, ki urejajo organizacijo veterinarskih pregledov proizvodov, ki vstopajo v Unijo iz tretjih držav.
            
         
               (2)
            
            
               Člen 19(1) navedene direktive določa, da mora Komisija sestaviti seznam rastlinskih proizvodov, ki bodo veterinarsko pregledani na mejnih točkah, in seznam tretjih držav, katerim se lahko dovoli izvoz navedenih rastlinskih proizvodov v Unijo.
            
         
               (3)
            
            
               Tako sta v Prilogi IV k Uredbi Komisije (ES) št. 136/2004 (2) seno in slama navedena kot rastlinska proizvoda, pri katerih se opravijo veterinarski pregledi na mejnih točkah, v delu I Priloge V k navedeni uredbi pa so navedene države, iz katerih je državam članicam dovoljeno uvažati seno in slamo.
            
         
               (4)
            
            
               Uredba (ES) št. 136/2004 je bila sprejeta pred začetkom veljavnosti Pogodbe o pristopu iz leta 2003. Del II Priloge V k Uredbi (ES) št. 136/2004 vsebuje seznam držav pristopnic, ki je bil ustrezen do 30. aprila 2004. Zato ni več potrebno niti ohranjati del II Priloge V niti ločevati Prilogo V v dva dela.
            
         
               (5)
            
            
               Zaradi jasnosti bi bilo treba v Prilogo V dodati ISO oznake držav.
            
         
               (6)
            
            
               Srbija je nedavno zaprosila za dovoljenje za izvoz sena in slame v Unijo.
            
         
               (7)
            
            
               Z Uredbo Komisije (EU) št. 206/2010 (3) je bila Srbija uvrščena na seznam držav, iz katerih je dovoljen uvoz svežega govejega, ovčjega in kozjega mesa ter svežega mesa enoprstih kopitarjev v Unijo.
            
         
               (8)
            
            
               Čeprav ni dovoljeno vnašati živih kopitarjev iz Srbije v Unijo, se lahko dovoli vnos sena in slame, saj zdravstveno stanje živali v Srbiji ne predstavlja tveganja za širjenje kužnih ali nalezljivih živalskih bolezni prek teh rastlinskih proizvodov, ki bi lahko bili v stiku z živimi živalmi.
            
         
               (9)
            
            
               Uredbo (ES) št. 136/2004 bi bilo zato bilo treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga V k Uredbi (ES) št. 136/2004 se nadomesti z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. aprila 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 24, 30.1.1998, str. 9.
   
      (2)  Uredba Komisije (ES) št. 136/2004 z dne 22. januarja 2004 o postopkih za veterinarske preglede proizvodov, uvoženih iz tretjih držav, na mejnih kontrolnih točkah Skupnosti (UL L 21, 28.1.2004, str. 11).
   
      (3)  Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).
   
      PRILOGA
      
         
            „PRILOGA V
            SEZNAM DRŽAV IZ ČLENA 9
            
                        Oznaka ISO
                     
                     
                        Država
                     
                  
                        AU
                     
                     
                        Avstralija
                     
                  
                        BY
                     
                     
                        Belorusija
                     
                  
                        CA
                     
                     
                        Kanada
                     
                  
                        CH
                     
                     
                        Švica
                     
                  
                        CL
                     
                     
                        Čile
                     
                  
                        GL
                     
                     
                        Grenlandija
                     
                  
                        IS
                     
                     
                        Islandija
                     
                  
                        NZ
                     
                     
                        Nova Zelandija
                     
                  
                        RS
                     
                     
                        Srbija (1)
                        
                     
                  
                        US
                     
                     
                        Združene države Amerike
                     
                  
                        ZA
                     
                     
                        Južna Afrika (razen tistega dela območja nadzora slinavke in parkljevke, ki leži v veterinarski regiji severnega in vzhodnega Transvaala, v okrožju Ingwavuma veterinarske regije Natal ter na območju meje z Bocvano vzhodno od zemljepisne dolžine 28°)
                     
                  
      
      
         (1)  Kot je navedeno v členu 135 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (UL L 278, 18.10.2013, str. 16).“